b'\n_START_ARTICLE_\nHenry Domercant\n_START_SECTION_\nKrep\xc5\xa1inio rinktin\xc4\x97\n_START_PARAGRAPH_\nHenris Domerkantas \xc5\xbeaid\xc4\x97 Bosnijos ir Hercegovinos komandoje per 2005 met\xc5\xb3 Europos \xc4\x8dempionat\xc4\x85. Jis turi Bosnijos ir Hercegovinos pas\xc4\x85. Jo komanda nelaim\xc4\x97jo nei vienose rungtyn\xc4\x97se, ir turnyre u\xc5\xbe\xc4\x97m\xc4\x97 penkiolikt\xc4\x85 viet\xc4\x85. Domerkantas per 32 minutes vidutini\xc5\xa1kai peln\xc4\x97 11 ta\xc5\xa1k\xc5\xb3, atkovojo 5 kamuolius ir rezultatyviai perdav\xc4\x97 1 kamuol\xc4\xaf._NEWLINE_Henry Domercant \xc4\xaf Bosnijos rinktin\xc4\x99 gr\xc4\xaf\xc5\xbeo 2011 m. Europos \xc4\x8dempionate, kuris vyko Lietuvoje. Jo rinktin\xc4\x97 Alytuje i\xc5\xa1kovojo dvi pergales (prie\xc5\xa1 Kroatij\xc4\x85 ir Juodkalnij\xc4\x85) ir liko per plauk\xc4\x85 nuo antrojo etapo var\xc5\xbeyb\xc5\xb3 Vilniuje. Nat\xc5\xabralizuotas amerikietis pelnydavo po 13 ta\xc5\xa1k\xc5\xb3, atkovodavo 3.5 kamuolio ir vidutini\xc5\xa1kai atiduodavo po 2 rezultatyvius perdavimus. \xc5\xa0iuo metu krep\xc5\xa1ininkas s\xc4\x97kmingai rungtyniauja Kazan\xc4\x97s "Unics" klube. B\xc5\xabtent \xc4\x8dia jis pasiek\xc4\x97 savo karjeros rekord\xc4\x85 (2011-10-19 ma\xc4\x8de su Sienos "Montepaschi" surinko 35 naudingumo balus). 2012 m. pripa\xc5\xbeintas naudingiausio Eurolygos sausio m\xc4\x97nesio \xc5\xbeaid\xc4\x97ju. Aik\xc5\xa1tel\xc4\x97je vidutini\xc5\xa1kai praleisdavo po 35 minutes, rinkdavo 18,5 ta\xc5\xa1ko, atkovodavo po 4 kamuolius, atlikdavo 2,5 rezultatyvaus perdavimo ir perimdavo 1,5 kamuolio.'